George R. R. Martin

**Džordžas Reimondas Ričardas „R. R.“ Martinas** (George Raymond Richard „R. R.“ Martin; g. 1948 m. rugsėjo 20 d.) – amerikiečių rašytojas ir scenaristas, daugiausiai rašantis maginės, mokslinės fantastikos bei siaubo tematika. Labiausiai žinomas kaip epinės septynių tomų maginės fantastikos romanų sagos „Ledo ir ugnies giesmė“, kurią 2011 m. kanalas HBO adaptavo į TV serialą „Sostų Karai“, autorius.

## Biografija

Džordžas R. R. Martinas gimė 1948 m. rugsėjo 20 d. Bajone, Naujajame Džersyje, uosto kroviko šeimoje, kuri gyveno neturtingiesiems skirtuose gyvenamuosiuose namuose, šalia Bajono dokų. Mokydamasis Maristo vidurinėje mokykloje, susidomėjo superherojaus žanru, itin „Marvel Comics“ leidžiamais komiksais. Pamažu tapo apsėstas 1960-ųjų komiksų (Sidabrinis komiksų amžius) ir ėmė jos kolekcionuoti. 20-ame „Fantastiškojo ketverto“ leidime yra išspausdintas Martino laiškas, skirtas komikso redaktoriui, kurį jis parašė dar tebesimokydamasis Maristo vidurinėje. 1965 m., būdamas paaugliu, gavo *Alley* apdovanojimą už savo pirmąjį mėgėjišką superherojaus žanro kūrinį „*Powerman vs. The Blue Barrier*“.

1970 m. Martinui buvo įteiktas žurnalistikos bakalauro diplomas su pagyrimu (*summa cum laude*) Šiaurės Vakarų universitete, Evanstone, Ilinojus. Vėliau, 1971 m., jis nusprendė siekti magistro laipsnio tame pačiame universitete. Maždaug tuo metu jis ėmė rašyti mokslinės fantastikos žanro apsakymus. Kūrinys „*With Morning Comes Mistfall*“, išleistas 1973 m. žurnalo „*Analog*“, buvo nominuotas Hugo]] bei Nebula premijoms.

Jis taip pat yra sukūręs bent vieną politinės-karinės literatūros kūrinį, kaip kad „*Night of the Vampyres*“, kuris įtrauktas į Harry Turtledove „Geriausių XX a. karinės mokslinės literatūros kūrinių“ antologiją.

XX a. 9-ajame dešimtmetyje ėmė rašyti scenarijus TV serialams bei dirbo įvairių knygų serijų redaktoriumi.

1987 m. Martino romanas „*Nightflyers*“ buvo adaptuotas į to paties pavadinimo filmą.

Martinas taip pat dėstė žurnalistiką koledže ir direktoriavo šachmatų turnyre. Laisvalaikiu jis kolekcionuoja viduramžių tematikos miniatiūras, skaito ir pildo mėgiamų žanrų knygų kolekciją, kurioje yra pirmieji „Žmogaus Voro“ ir „Fantastiškojo Ketverto“ numeriai.

### Ledo ir ugnies giesmė

*Pagrindinis straipsnis - Ledo ir ugnies giesmė*

1991 m. Martinas trumpam grįžo prie romanų rašymo ir pradėjo savo epinės maginės fantastikos sagą „Ledo ir ugnies giesmė“. Įtaką šiai knygų serijai padarė taip vadinami Rožių Karai, vykę 1455–1487 m. Anglijoje, bei Volterio Skoto istorinis romanas „Aivenhas“ (1819). Pirmasis tomas „Sostų žaidimas“ buvo išleistas 1996 m.

## Bibliografija

* *Windhaven* (1981, kartu su Lisa Tuttle) – nominuota Locus SF premijai 1982 m.
* *Fevre Dream* (1982) – nominuota Locus SF ir Pasaulio fantastikos premijoms 1983 m.
* *The Armageddon Rag* (1983) – nominuota Locus SF ir Pasaulio fantastikos premijoms 1984 m.
* *A Song of Ice and Fire* serija:
	+ *A Game of Thrones* (1996) – pelnė Locus fantastikos premiją, nominuota Nebula premijai ir Pasaulio fantastikos premijai 1997 m.
	+ *A Clash of Kings* (1998) – pelnė Locus fantastikos premiją, nominuota Nebula premijai 1999 m.
	+ *A Storm of Swords* (2000) – pelnė Locus fantastikos premiją, nominuota Hugo ir Nebula premijoms 2001 m.
	+ *A Feast for Crows* (2005) – nominuota Hugo, Locus fantastikos ir Britų fantastikos premijoms 2006 m.
	+ *A Dance with Dragons* (2011) – Locus Poll premija
	+ *The Winds of Winter*
	+ *A Dream of Spring*
* *Hunter’s Run* (2007)
* *Songs of Stars and Shadows* (1977)
* *Sandkings* (1981)
* *Songs the Dead Men Sing* (1983)
* *Nightflyers* (1985)
* *Tuf Voyaging* (1987, susijusių pasakojimų rinkinys)
* *Portraits of His Children* (1987)
* *Quartet* (2001)
* *GRRM: A RRetrospective* (2003)

Kita* *Night of the Vampyres* (1975)
* *Meathouse Man* (1976)
* *The Skin Trade* (1989)
* *Tales of Dunk and Egg* serija – veiksmas vyksta *A Song of Ice and Fire* pasaulyje
	+ *The Hedge Knight* (1998)
	+ *The Sworn Sword* (2003)
	+ *The Mystery Knight* (2010)
* *Shadow Twin* (2004–2005)
* *The Ice Dragon* (1980)
* *The World of Ice & Fire (2014)*

#### Lietuviški leidimai

* Tafo klajonės (*Pasaulinės fantastikos aukso fondas*, 115): mokslinis fantastinis romanas / vertė Nomeda Berkuvienė. – Kaunas: Eridanas, 1998. – 201 p. – ISBN 9986-97-014-8
* Akmeninis miestas, įtrauktas į knygą Kosminė ligoninė (*Pasaulinės fantastikos aukso fondas*, 388): mokslinės fantastikos romanas ir apsakymai / James White / vertė Birutė Juozaitytė, Vlada Baubonienė. – Kaunas: Eridanas, 2007. – 242 p. – ISBN 978-9986-97-163-4
* Sostų žaidimas (*Ledo ir ugnies giesmė*, I knyga): romanas / vertė Rasa Tapinienė. – Vilnius: Alma littera, 2012. – 638 p. – ISBN 978-609-01-0537-5
* Sostų žaidimas (*Ledo ir ugnies giesmė*, I knyga): romanas / vertė Rasa Tapinienė. – Vilnius: Alma littera, 2013. – 638 p. – ISBN 978-609-01-0537-5
* Karalių kova (*Ledo ir ugnies giesmė*, II knyga): romanas / vertė Leonas Judelevičius. – Vilnius: Alma littera, 2013. – 756 p. – ISBN 978-609-01-1093-5
* Kardų audra (*Ledo ir ugnies giesmė*, III knyga): romanas / vertė Jovita Liutkutė. – Vilnius: Alma littera, 2014. – 987 p. – ISBN 978-609-01-1329-5
* Varnų puota (*Ledo ir ugnies giesmė*, IV knyga): romanas / vertė Jovita Liutkutė. – Vilnius: Alma littera, 2014. – 723 p. – ISBN 978-609-01-1607-4
* Šokis su drakonais: Sapnai ir dulkės (*Ledo ir ugnies giesmė*, V knyga, Pirmoji dalis): romanas / vertė Jovita Liutkutė. – Vilnius: Alma littera, 2015. – 600 p. – ISBN 978-609-1819-1
## Filmografija

* *The Twilight Zone* (1986)
* *Wild Cards* (1987–)
* *Beauty and the Beast* (1987–1990)
* *Doorways* (1993)
* *Game of Thrones* (2011–)
## Šaltiniai

1. ↑ Rutkoff, Aaron. „Garden State Tolkien: Q&A With George R.R. Martin“, *The Wall Street Journal*. Nuoroda tikrinta 2011-10-07.
2. ↑ Turtledove, Harry, ed, with Martin H. Greenberg. „The Best Military Science Fiction of the 20th Century“. New York: Ballantine, 2001 m. gegužė, 279–306 psl.
3. ↑ PFAF-388 Kosminė ligoninė Nuoroda tikrinta 2013-12-23